Valopy manga nohidiana efa avy nosokafana misy soratra hoe nosokafan’ny fitondrana militera 235- no natolony azy ary nosokafany avy hatrany. Tapaka taratasy avy nohetezana no hitany tao, tsy nisy afa-tsy ny filazana ny fahatsaran’ny fahasalamany sy ny niampitany ny ranomasina méditerranée no tao anatiny. Daty efa ho roa volana mahery no daty nanoratana io taratasy io mitandrema tsara ianao ragova, hoy i francine. Ato aminao ny téléphone public ka azafady mba antsoy kely hiresahako ny sefo distrika eny ankazotsara. 240 inona no ho resahinao aminy ? Hoy ragova sakaizako ny sefo distrika ka hambarako azy izao familafilana sy teti-dratsy ataonao izao. Nisinda tampoka ny herin’ny toaka avy nosotroin’i rafidy louis. Nisafo ny lohany izy ary nipotrapotraka ny hatsembohany. Hitan’ny sekreterany sy reny tao an’efitra niasany izany rehetra izany. Ny lainga raran’ny didy folo no nampiasain’i francine ho fiadiana nandreseny ny asan’i satana. 245- lasa nivoaka sy nandeha nody nijaingijaingy i francine. Vao avy nilazan’ny namany teo am- panjairana izy ny amin’ity tsaho ratsy mikasika azy sy ny sefo distrika ity. Toa verivery ny sainy ary kivikivy fatratra izy. Ny ampitso maraina tamin’ny sivy, dia tonga, tao amin’ny biraon’ny sefo kantao ny sefo distrika niaraka tamin’ny mompera avy eny ankazotsara, teo koa ny délégué sy ny mpiadidy ary raiamandrenin’ny tanàna anankiroa. Araka ny baikon’ny sefo distrika, dia nampiantsoiny i francine niaraka tamin’ny ray 250. Aman-dreniny sy ny rafozany. Nisoritra teny amin’ny tarehin’ny sefo distrika ny alahelony talohan’ny nitenenan’i mompera ny anton’izao fivoriana tsotsotra izao dia ny fampandrenesan’ny fanjakana aty an-toerana, hoy ny sefo distrika, fa araka ny vaovao voarainy avy any an-dafy, dia disparu tsy hita , ny kaporaly randriamaro ! 255 nihiaka tokana i francine ary dia niboretaka tamin’ny tany sady nigogogogo nitomany. Nilaza ny sefo distrika fa mbola mitohy ny vola fandrain’i francine isam-bolana. Tsy maty akory ny kaporaly randriamaro hoy ny sefo distrika. Tsy hita izy , kanefa aoka ho tonga ao an- tsaintsika fa feno fisaritahana ny zava-drehetra any frantsa amin’izao fotoana izao. Ny teny nanampian’i mompera izany dia ny teny fampaherezana feno fanantenana ary ny 260. Fanankinantsika amin’andriamanitra izay fandaharany. Telo andro taorian’izany fotoana nangidy indrindra tamin’i francine izany, dia nivory tao amin’ingahy ramarolahy mivady ny fianankaviana. Ny zava-doza nambaran’ilay sekreteran-dragova dia ny nandrenesan’ny tenany mihitsy tao amin’ny biraony ny fampitandremana nataon’i francine, sy ny fanambarany mazava fa izy dia sakaizan’ny sefo distrika. 265 tsy nahitan-teny ny eran’ny trano tongo-bakivaky ka sady maharary no mahamenatra ary mampalahelo mafy izao toe-javatra izao, hoy ramarolahy. Tsy misy miafina izay tsy ho hita. Voin-tenan’izay mihatsara velatsihy. Dia nofaranan-dramarolahy ny teniny handeha hitoetra eny amin’ny raiamandreniny i francine, efa hatry ny elaela no nandrenesany izao zavatra izao, ary tsy havozona intsony fa mandifotra izy 270. Ankehitriny. Raha tonga soa aman-tsara enga anie -araka izay fitondran’andriamanitra randriamaro, dia izy no hanapa-kevitra raha mbola te hanambady azy izy na tsia. Na inona na inona ilazana izao endri-javatra izao, dia hita taratra na somary misomambisamby aza, fa mibahan-toerana ao anatiny ny lainga, ny hoso-potaka, ny fialonana, ny fitsiriritana ary ny fisomparana. Nandritry ny andro telo nahatongavany tao amin’ny raiamandreniny, teny tsarahonenana zana- tany 275- mifaritra ihany amin’imerimandroso, dia ranomaso tsy an-kiato no nataon’i francine.